**Návrh**

**RÁMCOVÁ DOHODA č. ....................**

**na** **zabezpečenie prepravných služieb rôznych materiálov**

uzatvorená podľa § 269 ods.2 zákona č. 513/1991 Zb. Obchodný zákonník v znení neskorších predpisov

(ďalej len „**Obchodný zákonník**“)

a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon č. 343/2015 Z. z**.“)

(ďalej len „**dohoda**“)

Zmluvné strany:

Objednávateľ: Ministerstvo vnútra SR

 Sídlo: Pribinova 2, 812 72 Bratislava

Zastúpený: Mgr. Ján Lazar, štátny tajomník MV SR
na základe plnej moci č. SL-OPS-2021/001914-079 zo dňa 7.4.2021

IČO: 00 151 866

DIČ: 2020571520

Bankové spojenie: Štátna pokladnica

IBAN: SK78 8180 0000 0070 0018 0023

(ďalej len „objednávateľ“)

a

Dodávateľ:

Sídlo:

Zastúpený:

IČO:

DIČ:

IČ DPH:

Bankové spojenie

IBAN:

Spoločnosť je zapísaná vObchodnom registri Okresného súdu Bratislava I, oddiel:

(ďalej len „dodávateľ“)

(ďalej len „zmluvné strany“)

**Článok I.**

Úvodné ustanovenia

1.1 Zmluvné strany uzatvárajú túto dohodu v súlade s výsledkom verejného obstarávania na predmet zákazky „**Zabezpečenie prepravných služieb rôznych materiálov“**, kde na základe vyhodnotenia ponúk bola ponuka Dodávateľa vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania.

Článok II.
Predmet dohody

* 1. Predmetom tejto dohody je záväzok dodávateľa riadne a včas vykonať prepravné služby rôznych materiálov (ďalej len „preprava“) v súlade s opisom predmetu zákazky, ktorý tvorí Prílohu č. 1 tejto dohody a za podmienok stanovených touto dohodou , a záväzok objednávateľa zaplatiť za riadne a včas vykonanú prepravu dodávateľovi dohodnutú cenu podľa článku IV. tejto dohody a v súlade s podmienkami tejto dohody.
	2. Jednotlivé prepravy sa vykonajú na základe čiastkových písomných objednávok objednávateľa.

Článok III.

Práva a povinnosti zmluvných strán

* 1. Dodávateľ je povinný pristaviť vozidlá na prepravu materiálu v dobrom technickom stave, v súlade so zásadami správnej distribučnej praxe, v termínoch uvedených v písomných objednávkach a  vykonať prepravu materiálu riadne a včas na miesto určené v písomnej objednávke. Termíny prepravy uvedené v písomných objednávkach sú záväzné.

3.2 Objednávky budú obsahovať:

- dátum, čas a miesto nakládky materiálu;

- miesto doručenia materiálu;

- dátum a čas vykládky materiálu (ak nebude uvedený tak najkratší možný);

- požadovaný druh vozidla (ložného priestoru);

- dohodnutú cenu prepravy;

- druh, množstvo a orientačnú hmotnosť prepravovaného materiálu;

- tepelné podmienky prepravy;

- kontaktnú osobu prijímateľa zásielky;

- kontaktnú osobu dodávateľa (meno, tel. číslo a e-mail),

- prípadne dodatočné požiadavky vyplývajúce z charakteru tovaru, legislatívnych požiadaviek alebo požiadaviek odosielateľa či príjemcu zásielky.

* 1. Vozidlo vykonávajúce prepravu musí byť vybavené funkčným certifikovaným a kalibrovaným meračom teploty v nákladnej časti vozidla (ďalej len „merač teploty“), ktorý zaznamenáva teplotu nepretržite počas celej doby prepravy materiálu. Záznam z merača teploty je dodávateľ povinný po vykonaní prepravy predložiť objednávateľovi na potvrdenie a kontrolu.
	2. V prípade omeškania s vykonaním prepravy z akéhokoľvek dôvodu je dodávateľ povinný o tejto skutočnosti ihneď informovať kontaktnú osobu objednávateľa, a to telefonicky a následne e-mailom a vyžiadať si dodatočné inštrukcie. Dodávateľ je povinný preukázať dôvody omeškania objednávateľovi relevantnými dokladmi (napr. výpisom z tachografu, faktúrou zo servisu alebo iným dokladom, ktorým preukáže situáciu spôsobujúcu omeškanie).
	3. Dodávateľ je povinný vykonávať dozor nad prepravovaným materiálom, a to aj počas opravy vozidla v servise a je povinný po celú dobu dispozície s prepravovaným materiálom dodržať zásady správnej distribučnej praxe uvedené v bode 3.14 tohto článku tejto dohody a požiadaviek uvedených v písomnej objednávke.
	4. Dodávateľ je povinný pri realizácii prepravy materiálu dodržiavať všeobecne záväzné platné právne predpisy , vykonávať prepravu s odbornou starostlivosťou, racionálne a bez zbytočných zdržaní tak, aby bol materiál prepravený v nepoškodenom stave,  v termíne a na miesto uvedené v písomnej objednávke.
	5. Dodávateľ je povinný písomne (e-mailom) potvrdiť prijatie objednávky, uviesť EČV vozidla, ktoré bude vykonávať prepravu a uviesť meno, priezvisko a telefonický kontakt na vodiča. Prípadnú zmenu vozidla alebo v osobe vodiča je dodávateľ povinný oznámiť objednávateľovi telefonicky na číslo a e-mail uvedený v písomnej objednávke na prepravu, najneskôr jeden pracovný deň pred vykonaním prepravy.
	6. Dodávateľ je povinný bezodkladne informovať kontaktnú osobu objednávateľa telefonicky a následne e-mailom o všetkých komplikáciách vzniknutých pri nakládke materiálu na prepravu, počas prepravy, či pri vykládke prepravovaného materiálu.
	7. Dodávateľ je povinný počas vykonávania prepravy materiálu podľa tejto dohody dodržiavať zásady správnej distribučnej praxe:
		1. Dodržiavať v nákladnom priestore vozidla, kde je uložený tovar, po celú dobu realizácie prepravy teplotu uvedenú v objednávke.
		2. Vozidlo musí byť vybavené funkčným certifikovaným a kalibrovaným meračom teploty, z ktorého je možné vytlačiť teplotný záznam o teplote počas prepravy tovaru.
		3. Dodávateľ zabezpečí pravidelnú údržbu vozidla, technické prehliadky a opravu a sanitáciu vozidla – záznamy o týchto činnostiach je povinný dopravca uchovávať po celú dobu platnosti tejto dohody a na požiadanie ich predložiť objednávateľovi alebo jeho zákazníkovi.
		4. Prepravovanie iných produktov spolu s tovarom objednávateľa môže dodávateľ realizovať len na základe predchádzajúceho písomného súhlasu objednávateľa.
		5. Dodávateľ je povinný zaobstarať si všetky povolenia na vykonávanie prepravy v zmysle tejto dohody, platné nielen na území Slovenskej republiky ale aj v krajinách tranzitu a v krajine dodania tovaru.
		6. Dodávateľ je povinný umožniť objednávateľovi prípadne jeho zákazníkovi audit na dodržiavanie povinností uvedených v tejto dohode, v pracovných dňoch vo vzájomne odsúhlasenom termíne. Počas auditu je povinný umožniť kontrolu vozidiel a ostatných priestorov, ktoré súvisia s plnením tejto dohody, poskytnúť súčinnosť a predložiť všetku dokumentáciu súvisiacu s plnením tejto dohody.
		7. Dopravca zodpovedá pri vykládke tovaru u príjemcu za to, že zásielka zodpovedá prepravným dokladom, obaly nie sú poškodené a na nijakom bezpečnostnom uzávere nie sú známky manipulácie.
	8. Objednávateľ sa zaväzuje objednávať prepravy najmenej 24 hodín vopred. V naliehavých prípadoch je možné prepravu objednať po telefonickom dohovore v ten istý deň, nie však menej ako 5 hodín pred nakládkou. Dodávateľ je povinný vykonať prepravu materiálu do 24 hodín od zaslania písomnej objednávky. V prípade už potvrdenej objednávky môže objednávateľ nahlásiť zmeny alebo zrušiť objednávku do 12 hodín pred nakládkou materiálu. V naliehavých prípadoch je možné objednávku po telefonickom dohovore zrušiť 3 hodiny pred nakládkou materiálu určeného na prepravu a následne objednávku písomne zrušiť.
	9. Presnú adresu vykládky a ďalšie nevyhnutné doklady a podklady ako výdajka, preberací protokol, odovzdávajúci doklad o výdaji a pod., obdrží vodič pri nakládke.
	10. Objednávateľ je povinný bezodkladne oznámiť dodávateľovi všetky dôležité informácie a prípadné zmeny potrebné pre riadne vykonanie prepravy, ktoré zistí pred začiatkom prepravy alebo počas prepravy.
	11. Dodávateľ je povinný objednávateľovi zdokladovať po každej vykonanej preprave najazdené kilometre, čo zdokladuje záznamom o prevádzke vozidla nákladnej dopravy alebo výpisom z GPS prípadne inou relevantnou formou.
	12. V Prílohe č. 3 tejto dohody sú uvedené údaje o všetkých známych subdodávateľoch dodávateľa, ktorí sú známi v čase uzavierania tejto dohody, a údaje o osobe oprávnenej konať za subdodávateľa v rozsahu: obchodné meno, sídlo/miesto podnikania, IČO, percentuálny podiel z hodnoty predmetu tejto dohody a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	13. Dodávateľ sa zaväzuje oznámiť objednávateľovi akúkoľvek zmenu údajov u subdodávateľov uvedených v Prílohe č. 3 tejto dohody, a to bezodkladne.
	14. V prípade zmeny subdodávateľa je dodávateľ povinný najneskôr do piatich (5) pracovných dní odo dňa zmeny subdodávateľa predložiť objednávateľovi informácie o novom subdodávateľovi v rozsahu údajov podľa bodu 3.14 tohto článku tejto dohody.
	15. Subdodávateľ alebo subdodávatelia podľa osobitného predpisu, ktorí podľa § 11 ods. 1 zákona č. 343/2015 Z. z. majú povinnosť zapisovať sa do registra partnerov verejného sektora, musia byť zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“). Dodávateľ je povinný objednávateľovi najneskôr v 5. deň, ktorý predchádza dňu, v ktorom sa subdodávateľ začne podieľať na plnení predmetu tejto dohody, predložiť písomné oznámenie o zmene subdodávateľa, ktoré bude obsahovať údaje minimálne v rozsahu: obchodné meno, sídlo/miesto podnikania, IČO, percentuálny podiel z hodnoty plnenia a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	16. Dodávateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Dodávateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
	17. Dodávateľ je povinný strpieť výkon kontroly/auditu/overovania oprávnenými osobami a poskytnúť im všetku potrebnú súčinnosť.

Oprávnenými osobami sú najmä:

a) objednávateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR a ním poverené osoby,

d) Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ,

ak sa poskytovanie predmetných služieb týka projektu spolufinancovaného z fondov Európskej únie/Európskeho spoločenstva.

Za strpenie výkonu kontroly a poskytnutie súčinnosti pri výkone kontroly neprináleží dodávateľovi žiadna odmena, náhrada ani iné plnenie. Táto povinnosť trvá aj po zániku tejto dohody. V prípade zmeny legislatívnych aktov je dodávateľ povinný podriadiť sa kontrole príslušných orgánov tak, aby bol dosiahnutý účel sledovaný týmto zmluvným ustanovením. Dodávateľ je povinný predovšetkým oznámiť nákladovú štruktúru plnenia podľa tejto dohody na základe požiadavky objednávateľa alebo oprávneného orgánu a nimi poverených subjektov a osôb, dodať podpornú dokumentáciu účtovného a iného charakteru za účelom doloženia požadovaných podkladov pre výkon kontroly podľa tohto bodu dohody. Za účelom preventívneho riešenia problémov spojených s preukazovaním realizácie plnení podľa tejto dohody je oprávnený požadovať tieto podklady aj objednávateľ.

Článok IV.

Cena a platobné podmienky

* 1. Cena za prepravu je stanovená dohodou zmluvných strán ako cena konečná v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách. Cena za prepravu je uvedená v Prílohe č. 2 tejto dohody.
	2. Úhrada ceny sa uskutoční po vykonaní prepravy, formou bezhotovostného prevodu na bankový účet dodávateľa uvedený v záhlaví tejto dohody.Bezhotovostný platobný styk sa uskutoční prostredníctvom finančného ústavu objednávateľa na základe doručenej faktúry. Lehota splatnosti faktúry je tridsať (30) dní odo dňa jej doručenia objednávateľovi.
	3. Faktúra sa považuje za uhradenú dňom odpísania finančných prostriedkov z bankového účtu objednávateľa.
	4. Neoddeliteľnou súčasťou faktúry bude dodací list a záznam z merača teploty potvrdený objednávateľom.
	5. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, alebo nebude mať náležitosti daňového dokladu, objednávateľ je oprávnený ju vrátiť na prepracovanie dodávateľovi e-mailom kontaktnej osobe určenej objednávateľom vo veciach dodacích, a to najneskôr nasledujúci pracovný deň po doručení tejto faktúry. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.
	6. Cena za vykonanie služby musí byť stanovená v mene EURO. K fakturovanej cene bude vždy pripočítaná DPH stanovená v súlade so všeobecne záväznými právnymi predpismi platnými na území Slovenskej republiky.

* 1. Dodávateľ vyhlasuje, že prepravu materiálu poskytuje objednávateľovi za najlepších/ najvýhodnejších podmienok, aké poskytuje na relevantnom trhu.
	2. Maximálna cena predmetu zákazky je stanovená v prílohe č. 2 tejto dohody a objednávateľ nie je povinný maximálnu cenu vyčerpať, nakoľko sa bude plnenie uskutočňovať čiastkovými objednávkami podľa potrieb objednávateľa.

* 1. Objednávateľ neposkytne dodávateľovi žiadne preddavky ani zálohové platby.

Článok V.

Doba trvania dohody

* 1. Táto dohoda sa uzatvára na obdobie 24 (dvadsaťštyri) mesiacov odo dňa nadobudnutia účinnosti tejto dohody alebo do vyčerpania finančného limitu uvedeného v čl. IV bod 4.1. tejto dohody, podľa toho, ktorá skutočnosť nastane skôr.

Článok VI.

**Zmluvné pokuty a úroky z omeškania**

6.1 V prípade, že dodávateľ nevykoná prepravu v súlade s písomnou objednávkou (riadne) a v dohodnutom termíne (včas) má objednávateľ právo požadovať zmluvnú pokutu vo výške 1 000 EUR za každé jednotlivé takéto porušenie.

6.2 V prípade, ak dodávateľ poruší niektorú zo svojich ďalších povinností uvedených v tejto dohode, objednávateľ má nárok na zaplatenie zmluvnej pokuty vo výške 500 EUR za každé jednotlivé takéto porušenie.

6.3 V prípade omeškania objednávateľa s úhradou faktúry, má dodávateľ právo požadovať od objednávateľa za každý aj začatý deň omeškania úroky z omeškania v zákonom stanovenej výške.

6.5 Zaplatením zmluvnej pokuty podľa bodu 6.1 a/alebo 6.2 tohto článku tejto dohody nie je dotknutý nárok objednávateľa na náhradu škody.

Článok VII.

Zodpovednosť za škodu

* 1. Zodpovednosť za škodu spôsobenú pri plnení tejto dohody sa riadi príslušnými ustanoveniami zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) o náhrade škody.
	2. Zmluvné strany sú povinné predchádzať vzniku škody a urobiť všetky vhodné a primerané opatrenia k odvráteniu hroziacej škody a v prípade vzniku škody urobiť všetky nevyhnutné opatrenia k tomu, aby rozsah škody bol čo najnižší.
	3. Zmluvná strana, ktorá poruší svoju povinnosť uvedenú v tejto dohode, je povinná nahradiť škodu tým spôsobenú druhej zmluvnej strane, okrem prípadu, ak preukáže, že porušenie povinností bolo spôsobené okolnosťami vylučujúcimi zodpovednosť (vyššia moc). Týmto nie je dotknutá povinnosť zmluvnej strany zaplatiť v celom rozsahu zmluvnú pokutu. Za vyššiu moc sa pre účely tejto dohody považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény.
	4. Dodávateľ zodpovedá za škodu vzniknutú na prepravovanom materiály po celú dobu jeho prepravy do miesta určeného v písomnej objednávke. Dodávateľ je povinný mať uzatvorené poistenie zodpovednosti za škodu v medzinárodnej a vnútroštátnej cestnej nákladnej preprave, minimálne v rozsahu 50 000,- €, po celú dobu platnosti tejto dohody a poskytnúť objednávateľovi kópiu poistnej dohody vrátane poistných podmienok a ostatných príloh ako aj doklad o zaplatení poistného.
	5. Právo na zmluvné pokuty uvedené v článku VI. tejto dohody týmto nie je dotknuté.

Článok VIII.

Skončenie dohody

* 1. Túto dohodu je možné skončiť:

a) písomnou dohodou,

b) písomným odstúpením od tejto dohody,

c) písomnou výpoveďou.

* 1. Objednávateľ je oprávnený písomne odstúpiť od tejto dohody v prípade závažného porušenia dohody. Za závažné porušenie Dohody sa považuje:
1. také porušenie dohody dodávateľom, ktoré ohrozilo alebo narušilo plnenie predmetu tejto dohody,
2. menej závažné porušenie dohody dodávateľom, ktoré dodávateľ napriek elektronickou poštou doručenej výzve objednávateľa neodstráni v lehote uvedenej vo výzve,
3. opakované menej závažné porušenie dohody dodávateľom, pričom za opakované sa považuje, ak nastalo aspoň dvakrát.
	1. Za menej závažné porušenie zmluvných povinností dodávateľa sa považuje porušenie všetkých ostatných zmluvných povinností dohodnutých v tejto dohode, ktoré neohrozujú alebo nenarušujú plnenie tejto dohody.
	2. Objednávateľ ma právo písomne odstúpiť od tejto dohody, ak:

a) v čase jej uzavretia existoval dôvod na vylúčenie dodávateľa pre nesplnenie podmienky účasti podľa § 32 ods. 1 písm. a) zákona č. 343/2015 Z. z.,

b) ak dohoda nemala byť uzavretá s dodávateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,

c) dodávateľ a /alebo subdodávateľ/subdodávatelia dodávateľa nebol/neboli v čase uzavretia tejto dohody zapísaný/zapísaní v registri partnerov verejného sektora alebo ak bol/boli vymazaný/í z registra partnerov verejného sektora podľa zákona č. 315/2016 Z. z.; alebo

d) došlo k splneniu zákonných dôvodov na odstúpenie od dohody (najmä § 19 zákona č. 343/2015 Z. z.),

e) proti dodávateľovi sa začalo konkurzné konanie alebo reštrukturalizácia,

f) dodávateľ vstúpil do likvidácie,

g) pre dodávateľa sa stane plnenie z tejto dohody úplne nemožným.

* 1. Dodávateľ má právo odstúpiť od tejto dohody ak:

 a) objednávateľ preukázateľným spôsobom neposkytuje dodávateľovi potrebnú súčinnosť pri plnení tejto dohody, a to ani po doručenom písomnom upozornení a poskytnutí primeranej lehoty na nápravu Poskytovateľom,

 b) objednávateľ poruší dohodu podstatným spôsobom, pričom za podstatné porušenie na strane objednávateľa sa považuje omeškanie objednávateľa s úhradou faktúry/faktúr o viac ako 60 dní po lehote jej/ich splatnosti.

* 1. Na odstúpenie od dohody sa vyžaduje písomná forma. Odstúpenie nadobúda účinnosť dňom jeho doručenia druhej zmluvnej strane. Adresami na doručovanie písomného odstúpenia sú adresy zmluvných strán uvedené v záhlaví tejto dohody.
	2. Vzájomne poskytnuté plnenia, poskytnuté do dňa odstúpenia od tejto dohody si zmluvné strany ponechajú. dodávateľ má nárok na náhradu dôvodných a preukázateľne vynaložených nákladov do dňa odstúpenia od tejto dohody.
	3. Objednávateľ môže túto dohodu písomne vypovedať aj bez udania dôvodu. Výpovedná lehota je tri (3) mesiace a

 začne plynúť prvým dňom mesiaca nasledujúcom po mesiaci, v ktorom bola výpoveď doručená dodávateľovi.

**Článok IX.**

**Osobitné ustanovenia a riešenie sporov**

* 1. Akákoľvek písomnosť alebo iné správy, ktoré sa doručujú v súvislosti s touto dohodou druhej zmluvnej strane (každá z nich ďalej ako „Oznámenie“) musia byť:
* v písomnej podobe;
* doručené osobne, poštou prvou triedou s uhradeným poštovným, kuriérom prostredníctvom kuriérskej spoločnosti, ktoré budú oznámené v súlade s týmto článkom dohody.

Oznámenie poskytované objednávateľovi bude zaslané na adresu uvedenú nižšie alebo inej osobe alebo na inú adresu, ktorú objednávateľ priebežne písomne oznámi dodávateľovi v súlade s týmto článkom dohody:

Objednávateľ: Ministerstvo vnútra SR

k rukám: ..................

email: ..................

Oznámenie poskytované dodávateľovi bude zaslané na adresu uvedenú nižšie alebo inej osobe alebo na inú adresu, ktorú dodávateľ priebežne písomne oznámi objednávateľovi v súlade s týmto článkom dohody:

Dodávateľ:

k rukám: .................

email: ..................

* 1. Oznámenie nadobúda účinnosť okamihom jeho prevzatia a má sa za prevzaté:
* v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
* v čase jeho doručenia, ale najneskôr v piaty (5) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
* v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
	1. V prípadezmeny obchodného mena, názvu, sídla, právnej formy, štatutárnych orgánov alebo i spôsobu ich konania za zmluvnú stranu, oznámi strana, ktorej sa niektorá z uvedených zmien týka, písomnou formou túto skutočnosť druhej zmluvnej strane a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá zmluvná strana. V prípade zmeny bankového spojenia alebo čísla účtu zmluvnej strany o tejto skutočnosti vyhotovia písomný dodatok k tejto dohode.
	2. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
	3. Dodávateľ nie je oprávnený jednostranne započítať akúkoľvek svoju pohľadávku voči pohľadávkam objednávateľa.
	4. Ak ktorékoľvek z ustanovení tejto dohody alebo písomnej objednávky bude považované za nezákonné, neplatné alebo nevykonateľné (celkom alebo z časti) podľa akéhokoľvek všeobecne záväzného právneho predpisu platného na území SR, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto dohody alebo písomnej objednávky, avšak zákonnosť, platnosť a vykonateľnosť zvyšných ustanovení dohody zostane nedotknutá.
	5. Zmluvné strany sa dohodli, že pohľadávky vyplývajúce z tejto dohody a/alebo písomnej objednávky môžu byť postúpené na tretie osoby len s predchádzajúcim písomným súhlasom druhej zmluvnej strany.
	6. Dodávateľ sa zaväzuje poskytnúť objednávateľovi všetku súčinnosť nevyhnutnú na plnenie tejto dohody a/alebo písomnej objednávky.

**Článok X.**

 Spoločné a záverečné ustanovenia

* 1. Táto dohoda môže byť doplnená alebo zmenená v súlade so všeobecne záväznými právnymi predpismi platnými

 na území Slovenskej republiky len písomnými a očíslovanými dodatkami, ktoré sa po podpísaní obidvoma

 zmluvnými stranami stávajú neoddeliteľnou súčasťou tejto dohody.

* 1. V ostatných právach a povinnostiach touto dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
	2. Zmluvné strany sa dohodli, že prípadné spory vyplývajúce z plnenia tejto dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
	3. Zmluvné strany vyhlasujú, že túto dohodu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
	4. Táto dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, a to v zmysle zákona § 47 a zákona č. 40/1964 Zb. Občiansky zákonník v znení neskorších predpisov.
	5. Dodávateľ je povinný:
1. po celú  dobu platnosti tejto rámcovej dohody zaistiť dodržiavanie všetkých všeobecne záväzných  právnych predpisov platných na území SR, predovšetkým v oblasti pracovného práva, a to najmä s ohľadom na dodržiavanie minimálnych mzdových nárokov svojich zamestnancov, pravidelného vyplácania mzdy bez omeškania, dodržiavania pracovnej doby, doby odpočinku medzi zmenami, zaplatenie práce nadčas, ako aj v oblasti bezpečnosti a ochrany zdravia pri práci, a to vo vzťahu ku všetkým osobám, ktoré sa na plnení predmetnej zákazky podieľajú, teda bez ohľadu na to či sú tieto služby vykonávané zamestnancami Dodávateľa alebo prostredníctvom subdodávateľov,
2. po celú dobu platnosti tejto rámcovej dohody je Objednávateľovi povinný štvrťročne predkladať, a to vždy do 20. dňa v kalendárnom mesiaci nasledujúcom po skončení štvrťroka, čestné vyhlásenie, v ktorom uvedie menný zoznam zamestnancov, živnostníkov a ďalších osôb podieľajúcich sa na plnení predmetnej zákazky. V čestnom vyhlásení musí byť uvedené, že všetky uvedené osoby sú vedené v príslušných registroch, je im vyplácaná odmena, sú za nich odvádzané odvody do Sociálnej a Zdravotnej poisťovne, majú príslušné pracovné povolenie a povolenie na pobyt v SR a boli  preškolené v oblasti bezpečnosti a ochrany zdravia pri práci,
3. umožniť, poskytnúť súčinnosť a strpieť kontrolu dodržiavania povinností Objednávateľom podľa vyššie uvedených písm. a) a b) tohto bodu rámcovej dohody,
4. oznámiť Objednávateľovi, že voči nemu či jeho subdodávateľovi bolo orgánom verejnej moci (predovšetkým Inšpektorátom práce) začaté konanie pre porušenie príslušných všeobecne záväzných právnych predpisov platných na území SR, ktoré sa dotýkajú povinností uvedených v písm. a) a b) tohto bodu rámcovej dohody, a ku ktorému prišlo pri plnení tejto rámcovej dohody alebo v súvislosti s ňou, a to najneskôr do desiatich (10) dní odo dňa doručenia oznámenia o začatí konania. Súčasťou takéhoto oznámenia Dodávateľa Objednávateľovi bude aj informácia o dátume začatia tohto konania,
5. predložiť kópiu právoplatného rozhodnutia, ktorým sa konanie podľa písm. d) tohto bodu rámcovej dohody skončilo, a to najneskôr do siedmich (7) dní odo dňa, kedy rozhodnutie nadobudlo právoplatnosť. Spolu s kópiou právoplatného rozhodnutia predloží Objednávateľovi aj informáciu o nadobudnutí právoplatnosti,
6. prijať nápravné opatrenia zo spáchania priestupku v prípade, ak bude uznaný vinným zo spáchania priestupku, správneho deliktu a pod. v rozhodnutí podľa písm. d). tohto bodu rámcovej dohody. O prijatých opatreniach a o ich realizácií je povinný písomne informovať Objednávateľa, a to v primeranej lehote stanovenej Objednávateľom.
	1. Táto dohoda je vyhotovená v piatich (5) rovnopisoch s platnosťou originálu, dva (2) rovnopisy zostanú dodávateľovi a tri (3) rovnopisy zostanú objednávateľovi.
	2. Dohoda má nasledujúce Prílohy, ktoré tvoria jej neoddeliteľnú súčasť:

Príloha č. 1: Opis predmetu zákazky

Príloha č. 2: Štruktúrovaný rozpočet ceny

Príloha č. 3: Zoznam subdodávateľov

V Bratislave dňa: V Bratislave dňa:

 Za objednávateľa: Za dodávateľa:

-------------------------------------- ------------------------------------------

 Mgr. Ján Lazar

 štátny tajomník

 Ministerstva vnútra SR

Príloha č. 3 Dohody

 **Informácie o subdodávateľoch**

|  |  |  |  |  |
| --- | --- | --- | --- | --- |
| **Por. Číslo** | **Označenie subdodávateľa (obchodné meno, IČO, sídlo)** | **Osoba/osoby oprávnené konať v mene subdodávateľa (meno a priezvisko)** | **Bydlisko osoby oprávnenej konať v mene subdodávateľa** | **Dátum narodenia osoby oprávnenej konať v mene subdodávateľa** |
|  |  |  |  |  |

 ..................................................................